แบงก์แข่งเปิดรับบัญชีเงินฝากดิจิทัล ดึงดูดลูกค้าด้วยดอกเบี้ยสูง
Post Today รวม "บัญชีเงินฝากดิจิทัล" ที่ธนาคารต่าง ๆ ส่งเข้าประกวดมาไว้ให้ สำหรับผู้ที่กำลังมองหาทางเลือกการออม ที่ได้ดอกเบี้ยสูง แต่เปิดบัญชีง่ายดาย และจัดการได้สะดวกผ่านทาง app
26 ก.พ. 2566

Post Today สำรวจ "บัญชีเงินฝากดิจิทัล" ที่ธนาคารต่าง ๆ ส่งเข้าประกวดมารวมไว้ให้ สำหรับผู้ที่กำลังมองหาทางเลือกการออม ที่ได้ดอกเบี้ยสูง แต่เปิดบัญชีง่ายดาย และจัดการได้สะดวกผ่านทางแอปพลิเคชันของธนาคาร 

โดยบัญชีเงินฝากดิจิทัล หรือ บัญชีอีเซฟวิ่ง (E-Saving) เป็นบัญชีเงินฝากออมทรัพย์และบัญชีเงินฝากประจำ (ตามแต่ธนาคารจะกำหนด) ซึ่งแตกต่างจากบัญชีเงินฝากปกติ คือ ให้ดอกเบี้ยสูง โดยต้องเปิดบัญชีแบบออนไลน์ที่ไม่มีสมุดคู่ฝาก (Book Bank)  
 
ทั้งนี้ปัจจุบันผู้ฝากจะได้รับดอกเบี้ยเฉลี่ย 0.20 - 2.0 % ขึ้นกับเงื่อนไขที่ธนาคารแต่ละแห่งกำหนด ทำให้ดอกเบี้ยที่ได้รับจะแปรผันตามจำนวนเงินที่ฝากในแบบขั้นบันไดที่กำหนดไว้ของแต่ละธนาคาร
 
แต่จุดต่างของบัญชีเงินฝากดิจิทัล ไม่เพียงได้รับดอกเบี้ยพิเศษ แต่บางธนาคารยังเสริมจุดเด่นอื่น ๆ เพื่อจูงใจเพิ่มขึ้นด้วย ไม่ว่าจะเป็นยกเว้นค่าธรรมเนียมรักษาบัญชี ฟรีค่าธรรมเนียมต่าง ๆ ของบัตรเดบิต ไม่กำหนดเงินฝากขั้นต่ำ สามารถทำธุรกรรมฝาก/ถอนกี่ครั้งก็ได้ไม่จำกัด เป็นต้น

แต่ไม่ว่าจะเลือกเปิดบัญชีเงินฝากดิจิทัลกับธนาคารใด ๆ  ก็ต้องไม่ลืมอ่านเงื่อนไขให้ถ้วนถี่ เพื่อจะได้ไม่เสียผลประโยชน์ และสามารถตอบโจทย์การออมได้อย่างที่คาดหวัง 
 ข้อมูล ณ วันที่ 25 กุมภาพันธ์ 2566